
NR. 19077    DIN  17.09.2026



                         APROBAT,	   AVIZAT,
                  U. A. T. MOINESTI                                                               ORDINUL  BBCSSR
                            Primar 
                   Jurist, Valentin Vieru       	               
             NR. 30382 DIN 05.10. 2026                                                       NR. 20965  DIN 12.10. 2026
                                                                                

SPITALUL CLINIC MUNICIPAL DE URGENȚA MOINEȘTI


 	organizează concurs, în conformitate cu prevederile Ordinului nr. 166/26.01.2023, coroborat        cu Hotărârea Guvernului nr. 1336 din 28.10.2022 si prevederile  art. II din Legea nr. 166/2026, pentru 
ocuparea pe perioadă nedeterminată a următoarelor  posturi contractuale de executie vacante: 

· un post cu normă întreagă de chimist medical principal, specialitatea biochimie medicală, certificat de absolvire curs auditor conform SR EN ISO:15189/2023, studii universitare de master în domeniul laboratorului medical – Laborator Analize Medicale;

· un post cu normă întreagă de chimist medical principal, specialitatea biochimie medicală, studii universitare de master în domeniul laboratorului medical – Laborator Analize Medicale;

Programul de activitate este de 7 ore/zi, 35 de ore pe săptămână.

La concurs pot participa chimiști cu drept de liberă practică în specialitatea posturilor respective.
	
Poate ocupa un post vacant sau temporar vacant dintre cele prevăzute la art. 1 persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

Pentru înscrierea la concurs, candidații vor depune un dosar care va cuprinde următoarele documente:
    a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (HG nr. 1.336/2022);
    b) copia de pe diploma de licenţă în domeniul chimie, adeverinţă de confirmare în gradul profesional de chimist principal în specialitatea biochimie medicală, diplomă de master în domeniul laboratorului medical;
        c) copie a certificatului de membru al organizaţiei profesionale cu viza pe anul în curs;
    d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
    e) acte doveditoare pentru calcularea punctajului prevăzut în anexa nr. 3 la ordin;
    f) certificat de cazier judiciar sau, după caz, extrasul de pe cazierul judiciar;
    g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
    h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
    i) copia actului de identitate sau orice alt document care atestă identitatea, potrivit legii, aflate în termen de valabilitate;
    j) copia certificatului de căsătorie sau a altui document prin care s-a realizat schimbarea de nume, după caz;
    k) curriculum vitae, model comun european.
     l) copie după Carnetul de Muncă sau  adeverințe din care să reiasă vechimea în muncă și în specialitate;
    m) chitanța de plată  a taxei de concurs, în  valoare de 150 lei care se achită la sediul spitalului la casieria unitatii.

Documentele prevăzute la lit. d) şi f) sunt valabile 3 luni şi se depun la dosar în termen de valabilitate.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sanatatii.
Copia actului de identitate, copiile documentelor de studii și carnetul de muncă sau, după caz, adeverinţele care atestă vechimea vor fi prezentate şi în original în vederea verificării conformității copiilor cu acestea.
         
Tematica de concurs este aceea afișată pe site-ul Ministerului Sănătății pentru anul 2026, la secțiunea tematica concursurilor de ocupare a posturilor de biolog, biochimist, chimist principal specialitatea biochimie medicală, cu mențiunea că standardul este SR EN ISO:15189/2023.

Concursul pentru ocuparea  posturilor vacante de chimiști constă în următoarele etape:
     a) selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa nr. 3 la ordin;
     b) proba scrisă;
     c) proba clinică sau practică, în funcție de specificul postului publicat la concurs.

       Se pot prezenta la următoarea etapă numai candidații declarați admiși la etapa precedentă.

CALENDARUL DE DESFASURARE A CONCURSULUI:

· depunerea dosarelor de concurs  în termen de 10 zile lucrătoare de la data afisării anunțului;
· selecția dosarelor de înscriere și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa nr. 3 la ordin - în termen de doua zile lucratoare de la data expirării termenului de depunere a dosarelor;
· afișarea rezultatelor selecției dosarelor de concurs și punctajul rezultat din analiza si evaluarea activității profesionale pentru proba suplimemtară de departajare (proba D) în termen de o zi lucratoare de la depunerea dosarelor;
· proba scrisă si proba clinică/practică se organizează în maximum 30 de zile lucratoare de la publicarea anunțului, la o dată care va fi comunicată si afișată pe site-ul instituției și la sediul acesteia.
         
 DOSARUL DE CONCURS  se depune la sediul Spitalului Clinic Municipal de Urgență Moinești din str. Zorilor, nr. 1, Mun. Moinești, jud. Bacău, la Serviciul RUNOS (Program preluare dosare : luni – vineri : 10:00 - 13:00).
   Înscrierele la concurs  se fac în termen de 10 zile lucrătoare de la publicarea acestui anunț, simultan pe site-ul Ministerului Sănătătii, pe portalul posturi@gov.ro și pe site-ul spitalului www.spitalmoinesti.ro, iar concursul se organizează în maximum 30 de zile lucrătoare de la data publicării.
          Relaţii suplimentare se obțin la Serviciul R.U.N.O.S. al unităţii, e-mail spitalmoinesti_resurseumane@yahoo.com  tel. 0234-362520 int. 151.

                  Manager interimar ,                                             Director medical interimar,                            
                  Dr. Hiru Ioan-Florin                                                Dr. Chirobocea Silvia		            


	Director financiar-contabil interimar,                           		   Șef Serv. RUNOS,
                    Ec. Gaman Oana		           			Ec. Belciu Ana Lăcrămioara 


 [image: scmum25-2]           Formular de înscriere 
                					 (ANEXA)
Număr de identificare candidat     …………………….
    Instituţia publică: SPITALUL CLINIC MUNICIPAL DE URGENȚĂ MOINEȘTI
    Funcţia solicitată:
    Data organizării concursului, proba scrisă şi/sau proba practică, după caz:
    Numele şi prenumele candidatului:
    Datele de contact ale candidatului:
    Adresa:…………………………………………………………………………………………….
    E-mail:…………………………………………………………………………………………….
    Telefon:……………………………………………………………………………………………
    Persoane de contact pentru recomandări:
	Numele şi prenumele             
	Instituţia
	Funcţia  
	Numărul de telefon

	

	
	
	


     Anexez prezentei cereri dosarul cu actele solicitate.
    Menţionez că am luat cunoştinţă de condiţiile de desfăşurare a concursului.
    Cunoscând prevederile art. 4 pct. 2 şi 11 şi art. 6 alin. (1) lit. a) din Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), în ceea ce priveşte consimţământul cu privire la prelucrarea datelor cu caracter personal declar următoarele:
                                                           _                                                                                      _
    Îmi exprim consimţământul          |_|                           Nu îmi exprim consimţământul       |_|
    cu privire la transmiterea informaţiilor şi documentelor, inclusiv date cu caracter personal necesare îndeplinirii atribuţiilor membrilor comisiei de concurs, membrilor comisiei de soluţionare a contestaţiilor şi ale secretarului, în format electronic.
                                                           _                                                                                         _
    Îmi exprim consimţământul          |_|                             Nu îmi exprim consimţământul       |_|
    ca instituţia organizatoare a concursului să solicite organelor abilitate în condiţiile legii certificatul de integritate comportamentală pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi din orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane, cunoscând că pot reveni oricând asupra consimţământului acordat prin prezentul formular.
                                                            _                                                                                       _
    Îmi exprim consimţământul          |_|                             Nu îmi exprim consimţământul       |_|
    ca instituţia organizatoare a concursului să solicite organelor abilitate în condiţiile legii extrasul de pe cazierul judiciar cu scopul angajării, cunoscând că pot reveni oricând asupra consimţământului acordat prin prezentul formular.
    Declar pe propria răspundere că în perioada lucrată nu mi s-a aplicat nicio sancţiune disciplinară/mi s-a aplicat sancţiunea disciplinară .................................................................. .
    Declar pe propria răspundere, cunoscând prevederile art. 326 din Codul penal cu privire la falsul în declaraţii, că datele furnizate în acest formular sunt adevărate.
    
     Data:                                                                                     Semnătura:
_______________________________________________________________________________________________________________________
In temeiul Regulamentului (UE) nr. 2016/679 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor) si al Legii nr. 193/2018, Spitalul Clinic Municipal de Urgență Moinești prelucreaza date cu caracter personal, cu asigurarea securitatii si confidentialitatii acestora.

